1. Budget 2022-25 - fagudvalgenes drøftelse af forslag til budget (Åben)
Tidl. politisk behandling BY, 26.01.21, pkt. 4, BY, 27.04.21, pkt. 6
Forventet sagsgang
TM-U
Lovgrundlag
SAGENS INDHOLD
Byrådet godkendte 26. januar 2021 processen for budget 2022-25. Efterfølgende besluttede Byrådet 27. 
april 2021 at revidere budgetprocessen.
 
Som følge af beslutningen 27. april 2021 skal administrationen udarbejde forslag til reduktioner på 1 procent 
af serviceudgifterne svarende til ca. 21 mio. kr. Endvidere besluttede Byrådet, at der udelukkende 
udarbejdes administrative forslag til udvidelser på handicap- og psykiatriområdet samt området for sårbare 
børn og unge svarende til det aktuelle budgetpres på de to områder. Herudover skal administrationen i 
lighed med tidligere år udarbejde forslag til anlægsprojekter.
 
I henhold til processen blev foreninger, institutionsbestyrelser, samarbejdsudvalg mv. i april 2021 inviteret 
til at komme med forslag til budgettet.
 
På de politiske udvalgsmøder i juni 2021 blev fagudvalgene præsenteret for oversigter over 
administrationens foreløbige forslag til reduktioner, udvidelser og anlæg inden for de respektive udvalgs 
områder. Herudover drøftede fagudvalgene de eksterne forslag fra foreninger, institutionsbestyrelser mv.
 
Det samlede budgetmateriale er sendt særskilt til Byrådet 6. august 2021. I forlængelse heraf er 
administrationens forslag til reduktioner, udvidelser og anlægsprojekter offentliggjort på kommunens 
hjemmeside www.favrskov.dk.
De politiske partier har mulighed for at stille forslag, som ønskes drøftet på budgetseminarerne, senest 12. 
august 2021.
VURDERING
Administrationens forslag til reduktioner er fordelt mellem fagudvalgene i forhold til udvalgenes andel af 
serviceudgifterne. 
Administrationens forslag til anlægsprojekter er udarbejdet med baggrund i en vurdering af de aktuelle og 
fremadrettede behov for nybygning, ombygning, vedligehold og renovering af kommunale bygninger og 
faciliteter. 
ØKONOMI
De økonomiske konsekvenser fremgår af de enkelte forslag til reduktioner, udvidelser og anlæg. De 
samlede økonomiske konsekvenser for Budget 2022-25 vil fremgå af den budgetaftale, som Byrådet skal 
tage endelig stilling til 12. oktober 2021.  
INDDRAGELSE
Sagsnr. EMN-2020-35949
DokID: [adresse]
Sagsbehandler sve
Teknik- og Miljøudvalget
12-08-2021 08:00
Foreninger, institutionsbestyrelser, samarbejdsudvalg mv. har haft mulighed for at stille forslag til budgettet 
indtil 14. april 2021.
Kommunens ledere og medarbejderrepræsentanter blive orienteret om status på budgetarbejdet primo 
september 2021. Byrådets budgetforslag sendes efterfølgende i høring, og der afholdes i høringsperioden 
et borgermøde om budgettet 15. september 2021 i Hinnerup.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At driftsforslagene og anlægsforslagene inden for Teknik- og Miljøudvalgets område drøftes.
BESLUTNING
Teknik- og Miljøudvalget, 12. august 2021
Fraværende: Benjamin Frederiksen
Drøftet.
